**Szempontok a pedagógiai vélemény megírásához**

**A gyermek adatai**: név, születési dátum, hely, anyja neve, csoport vagy osztályfok, iskolatípus.

**A gyermek beilleszkedésére, viselkedésére vonatkozó információk:**

A gyermek mióta jár az intézménybe? Milyen típusú tanrendet követ (óvodásoknál homogén vagy vegyes csoportban jár)? Mennyien vannak egy osztályban/csoportban? Mennyire könnyen illeszkedett be a közösségbe, vannak-e barátai?

Milyen a többiekkel való kapcsolata? Óvodásoknál milyen játékokkal játszik, játszik-e szerepjátékot, kapcsolódik a játék közben a többiekhez? Hogyan viselkedik konfliktushelyzetben? Milyen a frusztráció tűrése? Mennyire viseli jól a tiltást?

Részesül-e a gyermek valamilyen fejlesztésben az intézményben, illetve látogat-e valamilyen tanórán kívüli foglalkozást?

**A gyermek kognitív fejlettsége, tanulási képességei:**

Milyennek látják értelmi képességét, mozgásának fejlettségét, ábrázoló készségét, beszédértését, nyelvi kommunikációját, önkiszolgálásának színvonalát? Van-e beszédhibája? Tanulási nehézséggel küzd-e? Milyen területeken látják fejlődését korának megfelelőnek, kortársaihoz képest kimagaslónak, illetve tapasztalnak-e lemaradást valamilyen területen? Mekkora a mozgásigénye?

**Tanulmányi eredmények:**

Milyen képességek a gyermek erősségei, illetve gyengeségei? Mit szeret és tud, illetve mit nem szeret és nem szokott megcsinálni? Felkészülten érkezik-e az iskolába (öltözködés, a tanuláshoz szükséges felszerelés stb.)?

Milyennek ítélik meg az órai munkáját (beleértve az önálló feladatmegoldást is)? Az órai magatartással kapcsolatban vannak-e nehézségei? Van-e eltérés a szóbeli és írásbeli számonkérés során? Észleltek-e a többi tanulóétól eltérő, figyelemmel kapcsolatos nehézségeket (nem követi az órát, késő délelőttre elfárad, ellenáll a tartós odafigyelést igénylő feladatoknak)? Jelentkezik-e, képes-e a várakozásra?

Milyen a tanulmányi eredménye?

**Tanulási motiváció, szabálykövetés:**

Mennyire motivált a gyermek az iskolai vagy egyéb feladatokban való részvételre? Jutalmazásra, büntetésre hogyan reagál? Alkalmazkodik-e a szabályokhoz, követi-e az instrukciókat? Mivel lehet őt motiválni?

**Egyéb észrevételek:**

**………..**